Richard Hamilton

Richard William Hamilton (Londres, 1922ko otsailaren 24a - ibidem, 2011ko irailaren 13a) ingeles margolaria izan zen. Pop art britainiarraren aitzindarietako bat izan zen.

Arte kritikari eta historialariek 1955ean Newcastlen egin zen Man, Machine and Motion izeneko erakusketa eta 1956an Just what is it that makes today's homes so difgerent, so appealing? izeneko collagea pop arteko obrarik goiztiarrenak zirela uste dute.

Eduardo Paolozzi, Lawrence Alloway, Alison eta Peter Smithson eta Nigel Hendersonekin batera Independent Groupeko kide izan zen.

1968an The Beatlesen White Album diskoaren azala diseinatu zuen.

Margolaritza abstraktuan hasi ondoren arte figuratibora itzuli zen. Collage eta ilustrazioen egilea ere izan zen.

Kategoria:Londrestarrak
Kategoria:Erresuma Batuko margolariak
Kategoria:Pop margolariak
Kategoria:Londresen hildakoak